Poznámky dejepis 6.B, 6.C

**KULTÚRA A VEDA V STREDOVEKU**

Základom stredovekej kultúry bolo kresťanstvo. Vlastnú kultúru rozvíjali šľachta, mešťania, cirkev.

V celej Európe spoločný jazyk písania kníh – LATINČINA (ustálená gramatika a odborná slovná zásoba).

**Strediská kultúry a vzdelania**

Stredoveká kultúra vychádzala z princípov kresťanstva –v krajinách Európy sa podobala, a preto ju nazývame, že je univerzálna. V celej Európe sa používal spoločný jazyk – latinčina. Zachovala sa z antiky a mala ustálenú gramatiku odbornú slovnú zásobu. Kláštory šírili kresťanstvo ale popritom aj vzdelanie a kultúru (písanie kníh). Mnísi a kňazi boli do 12.st. jediný vzdelanci (kláštorné školy vyučovali- čítanie, písanie, latinčina).

**Cirkev a kláštory**

V kláštoroch mnísi a mníšky šírili a upevňovali vieru. Starali sa o bedárov a chorých, zbierali liečivé bylinky a učili roľníkov starať sa o pôdu, ochraňovali staré knihy a písali nové. Boli ochrancami vzdelanosti a kultúrnymi centrami .V kláštorných školách sa učilo: čítanie, písanie, latinčina. Do 12. st. boli mnísi a kňazi takmer jedinými vzdelancami v Európe.

Medzi prvé kláštory patrili benediktínske. *Rád (spoločenstvo) benediktínov* založil v r. 529 Benedikt z Nursie. R. 1964 sa stal patrónom Európy za zásluhy o pozdvihnutie európskej kultúry a vzdelanosti. Heslo benediktínov bolo : „Modli sa a pracuj!“ (Ora et labora)

V 13. st. patril k najznámejším učencom aj Tomáš Akvinský z *rádu dominikánov*. *Rád františkánov* založil František z Assisi, ktorý vymenil život v bohatstve za službu chudobným. V 10 st. sa zaslúžil aj o rozvoj hudby veľmi vzdelaný pápež Gregor Veľký, ktorý vytvoril tzv. *gregoriánsky chorál.*

**Mestská kultúra**

Mestské školy sa začali objavovať asi v 13.st. Neskôr vznikli aj najvyššie typy škôl- univerzity. Vyučovali sa v nich: medicína, právo, teológia. Študenti museli povinne vystriedať niekoľko univerzít – tak sa prehlbovalo ich vzdelanie a vedomosti sa šírili medzi rôznymi krajinami. Najstaršie univerzity boli: Taliansko – Salermo, Bologna, Padova , Francúzsko – Paríž, Anglicko – Oxford

**Rytierska kultúra** Šľachtici boli privilegovaní, vedeli narábať so zbraňami a ochraňovali ostatné obyvateľstvo. Žili na svojich hradoch z daní poddaných. V prípade potreby museli prísť do vojny za záujmy svojho panovníka – voláme ich rytieri. Chlapci zo šľachtických rodín boli za rytierov vychovávaní – ovládať zbraň, jazdiť na koni, verný kresťanstvu, ochraňovať slabších, starších, úctivo sa správať k ženám – boli to zásady rytierskeho správania. Do rytierskeho stavu prijímali chlapcov, ak splnili podmienky za zvláštnych obradov- pasovali ich. Dievčatá zo šľachtických rodín sa učili čítať, písať, základom hudby a iné. Vydávali sa za bohatých šľachticov alebo odchádzali do kláštorov. Rytieri vytvorili špeciálnu kultúru – rytiersku a vznikali prvé literárne diela – romány a poézia

**Po naučení sa učiva, odpovedajte písomne do zošita na otázky:**

1. Čo bolo základom stredovekej kultúry?
2. Ktorým jazykom sa v Európe v stredoveku písali knihy?
3. Čo bolo činnosťou mníšok v stredoveku?
4. Vymenuj cirkevné rády ktoré vznikli v stredoveku?
5. Kedy začali vznikať mestské školy?
6. V ktorých mestách vznikli stredoveké univerzity?
7. Popíš rytiersku kultúru.
8. Ako boli vychovávané dievčatá zo šľachtických rodín?